România

Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 28.06.2018, în cadrul şedinţei ordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr. 94 din 22.06.2018, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi 15 consilieri în funcţie. Adunarea fiind legal constituită poate să-şi înceapă lucrările.

Doamna preşedinte de şedinţă dă citire ordinii de zi:

1. Proiect de hotărâre privind aprobarea transformarii unui post contractual vacant din Serviciul de Gospodărie Comunală.

Iniţiator Primarul comunei, Iacob Gheorghe

1. Proiect de hotărâre privind completarea HCL nr.41 din 31.07.2017 privind stabilirea nivelului salariului de bază, în cazul postului tranformat.

Iniţiator Primarul comunei, Iacob Gheorghe

1. Proiect de hotărâre privind aprobarea indicelor de generare a deşeurilor comunale şi asimilabile, pe tipuri de activitate pentru persoanele juridice din comuna Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea instituirii taxei speciale de salubrizare pentru persoanele fizice şi juridice care nu încheie contract de salubrizare cu societatea S.C. ROSSAL SRL.

Iniţiator Primarul comunei, Iacob Gheorghe

1. Prezentarea procedurii operaţionale privind elaborarea actelor administrative adoptate de Consiliul Local al comunei Sagna.

 Prezintă Secretarul UAT

1. Prezentarea procesului verbal al şedinţei precedente, prezentarea cererilor şi adreselor primite pentru consiliului local.

Se supune la vot ordinea de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

Primul punct al ordinii de zi cuprinde proiectul de hotărâre privind aprobarea transformării unui post contractual din Serviciul Gospodărie Comunală.

Domnul viceprimar arată că acest post se impune având în vedere că vom intra în posesia unui buldoexcavator, în perioada imediat următoare, iar în acest moment nu avem persoană calificată. Acest post face parte din numărul de posturi aprobat, respectiv 30 de posturi, oar proiectul de hotărâre cuprinde reâncadrarea acestuia. Nefiind inscrieri la cuvânt, se trece la vot.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

 Următorul proiect de hotărâre priveşte completarea HCL nr.41 din 31.07.2017 privind stabilirea nivelului salariului de bază, în cazul postului transformat.

 Nefiind înscrieri la cuvânt, se supune la vot.

 Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi pentru, întrunindu-se cvorumul de voturi.

 Pe ordinea de zi, urmează proiectul de hotărâre privind aprobarea indicelor de generare a deşeurilor comunale şi asimilabil, pe tipuri de activitate pentru persoanele juridice din comună Sagna.

 Domnul viceprimar arată că urmare a finalizării procedurii de atribuire a contractului – Delegarea prin concesiune a gestiunii unor activităţi componente ale serviciului de salubrizare a unităţii administrativ-teritoriale membre ale Asociaţiei de Dezvoltare Intercomnunitară ,,ECONEAMT”, tariful se exprimă în lei/tonă şi nu o taxă fixă/lună, în sumă de 24 lei/lună. Coversia s-a făcut în baza prevederilor SR 13400. Proiectul este necesar pentru a se putea efectua facturarea prestaţiei operatorului de salubrizare către persoanele juridice ce desfăşoară diverse tipuri de activităţi pe raza comunei.

 Nefiind înscrieri la cuvânt se supune la vot acest proiect de hotărâre.

 Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi pentru, întrunindu-se cvorumul de voturi.

 La punctul nr.4 avem proiectul de hotărâre privind aprobarea instituirii taxei speciale de salubrizare pentru persoanele fizice şi juridice care nu încheie contract de salubrizare cu societatea S.C. ROSSAL SRL.

 Solicitând cuvântul domnul consilier Leonte Neculai arată că mulţi cetăţeni au achitat taxa de salubrizare, pe întregul an, de aceea trebuie să se ştie ce soluţie se adoptă, în aceste cazuri.

 Domnul viceprimar arată că situaţia se va analiza punctual, cu fiecare beneficiar, urmând să se ia o decizie ulterioară.

 Domnul preşedinte de şedinţă constată că nu sunt înscrieri la cuvânt, supune la vot, acest proiect de hotărâre.

 Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, întrunindu-se cvorumul de voturi, respectiv cele 15 voturi pentru.

 La punctul 5 al ordinii de zi avem prezentarea procedurii operaţionale privind elaborarea actelor administrative adoptate de Consiliul local al comunei Sagna.

 Se dă cuvântul secretarului unităţii pentru a prezenta documentul, după care se înmânează fiecărui consilier un exemplar.

 Doamna preşedinte de şedinţă dă citire adresei nr.1070/6.06.2018 a Şcolii Sagna, prin care se solicită acordarea sumei de 45000 lei, pentru reabilitarea instalaţiilor electrice din corpurilor A, B, şi Grădiniţa Sagna. O altă solicitare, din partea şcolii, se referă acordarea sprijinului toaletării arborilor din curtea şcolii Vulpăşeşti.

 Domnul viceprimar arată că s-a discutat cu reprezentantul şcolii şi s-a convenit modalitatea toaletării copacilor, în ceea ce priveşte fondurile solicitate, se impune o analiză a fondurilor deja repartizate şi de găsit soluţia finală.

 Domnul primar arată că a luat act de aceste adrese şi funcţie de fonduri vom da curs solicitărilor. În ceea ce priveşte alimentarea cu apă a satului Sagna se arată că rezervorul este corespunzător, s-au făcut verificările aferente, mai sunt unele conducte care au fost depistate cu fisuri, dar s-au remediat.

 Domnul consilier Divile Sergiu întreabă , pe când primul braşament?

 Domnul primar arată că primile braşamente se vor face la şcoală şi instutuţiile comunei. Pentru un viitor apropiat se vor începe discuţiile pentru extinderea alimentării cu apă şi canal. Este posibil ca S.C. APAVITAL să preia S.C. APASERV, în această situaţie satul Luţca poate fi beneficiarul direct al investiţiei cu apa şi canal.

 Doamna preşedinte de şedinţă supune la vot procesului verbal al şedinţei precedente.

 Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată.

 Doamna preşedinte de şedinţă constată că ordinea de zi a fost epuizată, declară lucrările şedinţei încheiate.

Preşedinte de şedinţă,

Consilier , Florea Iuliana

Intocmit,

Secretar, Lungu Teodora